ปรับเปลี่ยนพฤติกรรมของแมว ลดพฤติกรรมที่ไม่พึงประสงค์ของแมว
เมื่อแมวเริ่มส่งเสียงร้องเรียกครั้งแรกในตอนดึก เราต้องไปดูให้แน่ใจว่าเจ้าเหมียวของเรานั้นสบายดี ถ้าเห็นว่าแมวไม่ได้ป่วยและมีน้ำกับอาหารเพียงพอแล้ว แสดงว่าเจ้าเหมียวอาจแค่ต้องการให้เราสนใจมัน ถ้าแมวทำพฤติกรรมแบบนี้ทุกคืน เราต้องไม่สนใจมัน การเพิกเฉยแมวอาจยากในตอนแรก แต่พอทำต่อไปอย่างสม่ำเสมอ ก็จะเกิดผลดีเอง ถ้าเรามาหาแมวทุกครั้งที่มันส่งเสียงร้องเรียก ก็จะกลายเป็นการส่งเสริมให้แมวทำพฤติกรรมที่ไม่ดี  อย่าลงโทษแมวหรือสนใจมัน แมวกำลังรอเราตอบสนองต่อเสียงร้องเรียกอยู่ ให้นึกเสียว่านี้คือการฝึกมัน ถ้าแมวยังส่งเสียงร้องไม่หยุด เอาของเล่นแขวนไว้ที่เสาลับเล็บซึ่งอยู่ปลายเตียงของเรา แมวจะได้เล่นของเล่น ไม่มาส่งเสียงร้องรบกวนเรา ถ้าแมวยังส่งเสียงร้องไม่หยุด เราอาจใส่ที่อุดหูหรือหูฟังไว้เพื่อให้ตนเองไม่ได้ยินเสียงแมวร้องและสุดท้ายมันจะเลิกร้องไปเอง เราอาจให้อาหารแมวก่อนเข้านอน หากแมวมักปลุกเราให้ตื่นขึ้นมาช่วงกลางดึกเพื่อจะได้ให้อาหารมัน ถ้าไม่รู้ว่าต้องให้อาหารเยอะแค่ไหน ขอแนะนำว่าให้อาหารในปริมาณที่เยอะกว่าตอนให้ขนม แมวจะมีกิจวัตรเป็นแบบนี้คือ ออกล่า กินอาหาร ทำความสะอาดตัวเอง และจากนั้นนอนหลับเพื่อให้มีแรงออกล่าครั้งต่อไป ถ้าเราให้อาหารแมวก่อนเข้านอน แมวก็จะอิ่มและต้องการนอนหลับเพื่อจะได้มีแรงออกล่าครั้งต่อไป การให้อาหารแมวก่อนเข้านอนยังเป็นการฝึกให้มันรู้ว่าอาหารมื้อดึกนี้หมายถึงใกล้เวลานอนแล้ว เราอาจเลือกใช้เครื่องให้อาหารแมวอัตโนมัติก็ได้ อาหารจะได้ถูกปล่อยออกมาให้แมวกินตอนกลางดึก เจ้าเหมียวจะได้รู้ว่ามีอาหารเตรียมไว้ให้มันอยู่ในชามแล้ว มันจะได้ไม่มาปลุกเราให้ตื่นขึ้นมากลางดึก เหตุผลสำคัญอย่างหนึ่งที่แมวปลุกเราให้ตื่นช่วงกลางดึกคือมันเบื่อ ถ้าแมวของเราต้องอยู่บ้านเพียงลำพังตลอดวัน มันจะอยากเล่นและออกแรงบ้างในตอนที่เราอยู่บ้าน พยายามหาเวลาเล่นกับแมวทุกวัน ลากของเล่นไปทั่วพื้นเพื่อให้เจ้าเหมียวไล่ตาม เราอาจให้ของเล่นที่เจ้าเหมียวสามารถเล่นตามลำพังได้ ถ้าแมวได้ทำอะไรออกแรงเสียบ้าง มันก็น่าจะหลับสนิทขึ้นตอนกลางคืน  เลือกของเล่นที่มีการเคลื่อนไหวคล้ายกับสัตว์อย่างเช่น นก หรือหนู ซื้อลูกปิงปองหรือหนูปลอมให้แมวเล่น ในช่วงกลางวันเราอาจทิ้งของเล่นที่ใส่กัญชาแมวไว้ เจ้าเหมียวจะได้นำมาเล่นในช่วงที่เราไม่อยู่บ้าน เล่นกับแมวจนกว่ามันจะเหนื่อย แมวจะได้หลับสนิททุกคืน ถ้าแมวของเราชอบเข้าสังคม ลองหาเวลาให้เจ้าเหมียวได้เล่นกับแมวตัวอื่น เราอาจรับเลี้ยงแมวเพิ่มอีกสักตัวเพื่อช่วยให้เจ้าเหมียวของเราได้ทำกิจกรรมต่างๆ มากขึ้นในช่วงกลางวัน ถ้าแมวชอบมางับนิ้วมือหรือนิ้วเท้าของเราตอนกลางดึก เราต้องหาวิธีป้องกันเอาไว้ ก่อนที่จะนอน อย่าลืมนำผ้าห่มมาคลุมตัวให้เรียบร้อย สวมถุงเท้าด้วยเพื่อป้องกันไม่ให้แมวเห็นนิ้วเท้าของเราขยับ และคิดว่านั่นเป็นเหยื่อ อย่าลืมหาอะไรให้แมวกัดเล่นระหว่างที่เราหลับด้วย วางของเล่นที่มีกัญชาแมว ลูกบอลไหมพรม เสาลับเล็บ หรืออะไรที่เจ้าเหมียวชอบกัดหรืองับเล่นไว้ในบริเวณที่มันสามารถเข้าถึงได้โดยสะดวก อย่าเลิกฝึกกลางคัน ถ้าเราตัดสินใจที่จะฝึกแมวไม่ให้เข้าไปในบริเวณที่กำหนด ไม่ว่าจะเป็นห้องนอนหรือห้องต่างๆ ภายในบ้าน ให้ทำตามแผนการฝึกอย่างที่ตั้งใจไว้ต่อไป พอเจ้าเหมียวรู้ว่าเราจริงจัง มันจะอดทนต่อการฝึกนี้ ถ้าเราล้มเลิกการฝึก เจ้าเหมียวจะกลับไปทำพฤติกรรมแบบเดิม และเราก็จะประสบปัญหาเรื่องการนอนหลับเหมือนเดิม สาเหตุที่แมวส่วนใหญ่ตื่นขึ้นมากลางดึกนั้นมีอยู่ไม่กี่อย่าง แมวของเราอาจจะเบื่อ หิว หรือต้องการให้เราทำความสะอาดกระบะทรายให้ ถ้าเรามักจะปล่อยให้แมวอยู่ในบ้านตามลำพังตลอดทั้งวัน เพราะตนเองต้องออกไปทำงานหรือออกไปเรียน แถมทุกคนในบ้านก็ต่างยุ่ง ไม่มีใครสามารถอยู่เล่นกับมันได้ แมวที่หลับมาทั้งวันก็อาจเบื่อที่ตอนกลางคืนไม่มีใครเล่นด้วย เราไม่ควรลุกขึ้นมาให้อาหารแมวทันที หลังจากได้ยินเสียงแมวร้องเหมียวๆ หรือแมวกระโจนใส่เรา แมวจะคิดว่าการทำพฤติกรรมแบบนี้จะทำให้มันได้กินอาหารอีกและแมวจะทำพฤติกรรมแบบนี้ต่อไป แต่เราก็ไม่ควรปล่อยให้แมวรออยู่นานกว่าจะได้กินอาหารเช่นกัน เพราะจะเป็นการกระตุ้นให้แมวทำพฤติกรรมแบบเดิมมากกว่ายอมเลิกทำพฤติกรรมแบบนั้น แมวจะคิดว่านี้คือการเล่นโดยมีกติกาว่ามันจะต้องพยายามปลุกเราไปเรื่อยๆ จนกว่าจะตื่นขึ้นมาให้อาหารมัน การได้ในสิ่งที่ต้องการหลังจากรอมานานเหมือนกับการล่าเหยื่อ จึงเป็นการตอบสนองต่อสัญชาตญาณของแมวฉะนั้นเราอย่าให้อาหารมันเลยจะดีกว่า แมวนั้นมีนิสัยชอบกระโดดจากที่สูงลงมาตะครุบสิ่งต่างๆ ตอนที่เราหลับอยู่ เราจะเป็นเป้าหมายของเจ้าเหมียว ลองสำรวจรอบๆ ห้องของเราสิว่ามีบริเวณใดบ้างที่แมวสามารถใช้ปีนขึ้นไปและกระโจนลงมาได้ ในห้องของเราอาจมีชั้นวางของสูงๆ  หัวเตียง หรือตู้ลิ้นชักที่แมวสามารถปีนขึ้นไปแล้วกระโจนลงมาหาเราได้ เราอาจเคลื่อนย้ายเฟอร์นิเจอร์ชิ้นนั้นออกไปจากห้อง หรือเปลี่ยนตำแหน่งให้ไปอยู่ในจุดที่แมวไม่สามารถใช้กระโดดลงมาหาเราได้ แต่ถ้าไม่สามารถเคลื่อนย้ายได้ นำผ้าลื่นไปคลุุมเอาไว้หรือนำของที่แมวไม่สามารถทำให้ล้มได้วางเอาไว้ จะเป็นการป้องกันไม่ให้แมวกระโดดขึ้นไปที่บริเวณเหล่านี้และกระโจนใส่เรา ถ้าเราตื่นขึ้นมากลางดึก เพราะแมวคาบซากสัตว์กลับมาฝากเรา เราต้องหยุดพฤติกรรมนี้ของมัน ไม่ว่าแมวจะถูกเลี้ยงในบ้านหรือเลี้ยงแบบปล่อยอิสระ พยายามให้แมวอยู่ในบ้านตอนกลางคืน จะได้ป้องกันไม่ให้แมวคาบซากสัตว์กลับมาบ้านตอนกลางดึก ถ้าแมวชอบออกไปขับถ่ายข้างนอก ไม่ชอบขับถ่ายในกระบะทราย เราอาจใช้วิธีนี้ไม่ได้ ฉะนั้นให้แมวอยู่แต่ในห้องที่มีประตูแมว แมวจะได้ออกไปข้างนอกได้ แต่ป้องกันไม่ให้แมวเข้ามาในห้องนอนของเรา แมวจะได้ไม่สามารถคาบหนูมาฝากเราช่วงกลางดึกได้ เราอาจติดตั้งประตูแมวเพื่อให้เจ้าเหมียวสามารถเข้าห้องที่ปลอดภัยได้ในตอนดึก ให้แมวได้อยู่ในห้องที่มีความสะดวกสบายและอบอุ่น มีอาหาร น้ำ และที่นอนไว้พร้อม แมวจะได้ไม่เข้าไปในห้องนอนของเราตอนดึกและเราจะได้นอนหลับสนิท ถ้าเราต้องการให้รางวัลเจ้าเหมียวที่ประพฤติตัวดี เราอาจยอมปล่อยให้มันเข้ามาในห้องนอนของเราได้บ้าง  ให้แมวอยู่นอกห้องนอนของเราในคืนวันธรรมดา และยอมปล่อยให้แมวเข้ามาในห้องนอนตอนคืนวันหยุดสุดสัปดาห์ เพราะเราสามารถหาเวลานอนหลับได้ ถ้าถูกแมวปลุกให้ตื่นขึ้นมากลางดึก
ไม่สนใจเวลาแมวส่งเสียงร้องเรียก. ให้อาหารแมวก่อนเข้านอน. เล่นกับแมว. ป้องกันแมวกัดตอนกลางดึก. ฝึกแมวให้ทำพฤติกรรมที่ดีจนเป็นนิสัย. หาสาเหตุว่าทำไมแมวถึงชอบรบกวนช่วงกลางดึก. อย่าให้อาหารแมว. เคลื่อนย้ายเฟอร์นิเจอร์. ป้องกันแมวคาบซากสัตว์กลับมาฝาก. ให้แมวอยู่นอกห้องนอนของเรา ถ้าทำได้.
https://www.wikihow.com/Keep-a-Cat-from-Waking-You-Up https://www.wikihow.com/Keep-a-Cat-from-Waking-You-Up
Training Your Cat Changing Your Circumstances